EkBass/fiwiki-20250220-pages-articles huggingface dataset:
Daniel Dewald

Daniel Dewald (s. 1963) on espanjalais-belgialainen näyttelijä ja teatteriohjaaja. == Filmografia == * Käenpesä (televisiosarja) - Traian Suput * Ganes (elokuva) - Richard Stanley ==Aiheesta muualla== *Daniel Dewaldin kotisivu Luokka:Belgialaiset näyttelijät Luokka:Espanjalaiset näyttelijät Luokka:Vuonna 1963 syntyneet Luokka:Elävät henkilöt
Oikeakätisyys

thumb|upright|Oikeakätistä kirjoittamista. Oikeakätisyys tarkoittaa oikean käden suosimista tarkkuutta vaativissa tehtävissä. Useimmissa Yhdysvalloissa tai Yhdistyneessä kuningaskunnassa tehdyistä tutkimuksissa on käynyt ilmi, että selkeä enemmistö, 70–95 %, on oikeakätisiä. Myös monet yhteiskunnan toiminnot on suunniteltu siten, että niitä on oikeakätisen helpompi käyttää, vaikka suuri osa toiminnoista on suunniteltu sekä oikea- että vasenkätisille. Oikeakätisyys tulee esille yllättävissäkin asioissa eri kulttuureissa. Muslimeille ja hinduille vasen käsi on ”saastainen”, koska sitä käytetään asioitaessa vessassa. Ruoka ja juoma on tarjoiltava oikealla kädellä, vasenta kättä ei saa käyttää tähän tarkoitukseen. == Katso myös == * Kätisyys * Vasenkätisyys * Molempikätisyys == Lähteet == Luokka:Perinnölliset ominaisuudet Luokka:Yläraajat
LATAM Chile

LATAM Airlines Chile (aikaisemmin LAN Chile ja LAN Airlines) on chileläinen lentoyhtiö, joka kuuluu perustajajäsenenä monikansalliseen LATAM Airlines Group -yritysryhmään. Sen tärkein solmukohta on Arturo Merino Benítezin lentoasema Santiagossa. Santiagossa sijaitsee myös yhtiön päämaja. LAN Airlines oli Chilen kansallinen lentoyhtiö sen 1990-luvun yksityistämiseen saakka. Se kuului Oneworld-lentoyhtiöallianssiin vuosina 2000–2020. Koko LATAM-yritysryhmä poistui Oneworldistä yhtä aikaa vuonna 2020, kun yhdysvaltalainen Delta Air Lines osti osuuden yritysryhmästä. LATAM Airlines Chile ja Aerolíneas Argentinas ovat ainoita Latinalaisen Amerikan lentoyhtiöitä, joilla on kohteita Oseaniassa. LATAM Airlines Group perustettiin 22. kesäkuuta 2012, kun LAN Chile osti brasilialaisen kilpailijansa TAM Linhas Aéreasin. Myöhemmin kaikki ryhmän yhtiöt on nimetty uudelleen LATAM-alkuisiksi. == Laivasto == * 26 Airbus A319 * 72 Airbus A320 * 11 Airbus A321 * 23 Boeing 767-300ER * 10 Boeing 787-8 * 12 Boeing 787-9 == Reittikohteet == === Eurooppa === *Saksa **Frankfurt *Espanja **Madrid === Pohjois-Amerikka === *Meksiko **Cancún **México *Yhdysvallat **Los Angeles **Miami **New York === Karibianmeri === *Kuuba **Havanna *Dominikaaninen tasavalta **Punta Cana === Etelä-Amerikka === *Argentiina **Buenos Aires **Córdoba **Rosario **Mendoza **Bariloche **Rio Gallegos **Neuquén *Bolivia **La Paz *Brasilia **Salvador **São Paulo **Rio de Janeiro *Chile **Arica **Balmaceda **Calama **Copiapó **Pääsiäissaari **Hanga Roa **Iquique **Puerto Montt **Punta Arenas **Santiago de Chile *Kolumbia **Bogotá *Ecuador **Guayaquil **Quito *Falklandinsaaret *Peru **Lima *Uruguay **Montevideo *Venezuela **Caracas === Oseania === *Australia **Sydney *Ranskan Polynesia **Papeete *Uusi-Seelanti **Auckland ==Lähteet== Luokka:Chileläiset lentoyhtiöt Luokka:Kansalliset lentoyhtiöt Luokka:Oneworld
Jännitteen- ja virranjakosääntö

Jännitteenjakosääntö ja virranjakosääntö ovat piirianalyysissä käytettäviä, suoraan Ohmin ja Kirchhoffin laeista johdettuja, yksinkertaisia sääntöjä, joiden hyödyntäminen nopeuttaa virtapiirin toiminnan tarkastelua joissakin tilanteissa. ==Jännitteenjakosääntö== Ohmin lain mukaan vastusten R1 ja R2 läpi kulkevan virran suuruus on \frac{U}{R_1+R_2} Tällöin molempien vastusten yli olevat jännitteet voidaan ratkaista U_1=R_1\frac{U}{R_1+R_2} ja U_2=R_2\frac{U}{R_1+R_2} Tavallisesti kaava ilmoitetaan muodossa U_1=U\frac{R_1}{R_1+R_2} Jännitteenjakosääntö pätee myös mielivaltaisen monelle sarjaan kytketylle vastukselle, yleisesti vastuksen Rx yli oleva jännite U_{x}=U\frac{R_{x}}{\sum_{k=1}^n R_k} ==Virranjakosääntö== Vastukset Ra ja Rb on rinnankytketty, joten niiden yli on sama jännite. Tällöin I_aR_a=I_bR_b Kirchhoffin virtalain mukaan I=I_a+I_b. Ratkaisemalla edellisistä yhtälöistä I_a ja I_b saadaan I_a=I\frac{R_b}{R_a+R_b} ja I_b=I\frac{R_a}{R_a+R_b} Kaava muistuttaa jännitteenjaon kaavaa, mutta nyt osoittajassa on se vastus, jonka virtaa ei selvitetä. Huomaa, että kaava pätee vain kahdelle vastukselle! Mikäli käytetään resistanssien sijasta niiden käänteislukuja eli konduktansseja G=\frac{1}{R}, saadaan sääntö, joka pätee jännitteenjakosäännön tavoin mielivaltaisen monelle vastukselle: I_a=I\frac{G_a}{G_a+G_b} ja I_b=I\frac{G_b}{G_a+G_b} ja edelleen I_{x}=I\frac{G_{x}}{\sum_{k=1}^n G_k}. == Lähteet == * * * * * == Kirjallisuutta == * Luokka:Sähkötekniikka
Stratosfääri

Stratosfääri eli yläilmakehä on ylemmän ilmakehän kerros, joka alkaa troposfäärin yläpuolelta, keskimäärin noin 15 kilometrin korkeudesta. Useimmat Maassa tuntemamme sääilmiöt, kuten sateet, tapahtuvat troposfäärissä. Stratosfäärissä ilma johtaa ääntä, mutta siellä ilma on kuitenkin liian ohutta ihmisen hengitettäväksi. Stratosfäärissä oleva otsonikerros suojaa kasveja ja eläimiä syöpää aiheuttavalta ja tappavalta, Auringosta tulevalta, hyvin lyhytaaltoiselta ultraviolettisäteilyltä. Kosminen säteily synnyttää stratosfäärissä sekundaarisäteilyä. Stratosfääri on päiväntasaajalla n. 17–50 kilometrin korkeudessa, mutta napa-alueilla stratosfäärin alaraja, tropopaussi, on vain n. 8 kilometrin korkeudessa. Ilmanpaine on stratosfäärissä noin 1/10-1/1 000 siitä mitä maan pinnalla. Maan stratosfääri mahdollistaa elämän hengissä säilymisen, toisin kuin Venuksessa ja Marsissa, joissa stratosfääriä ei ole. Tropopaussi toimii lukkona, joka estää vesihöyryä pääsemästä ylempään ilmakehään ja hajoamasta siellä Auringon säteilyn vaikutuksesta, jolloin vety haihtuisi avaruuteen. Kylmä stratosfääri ei pysty sisältämään runsaasti vesihöyryä, sillä kylmä ilma sisältää muutenkin vain vähän kosteutta. Tällöin otsonikerroksen yliseen stratosfääriin ei kulkeudu kuin pieni määrä vesihöyryä kerrallaan Auringon ultraviolettisäteilyn hajotettavaksi. Silti pieniä määriä vesihöyryä pääsee ylempään ilmakehään muun muassa tulivuorenpurkauksissa ja haihtumaan Maasta pois. Joskus noin 15–35 kilometrin korkeudessa stratosfäärissä muodostuu polaarisia stratosfääripilviä eli helmiäispilviä. Silloin tällöin tulivuorenpurkaukset nostavat stratosfääriin pieniä rikkihappopisaroita, jotka heijastavat pois Auringon säteilyä. Tällöin Maan lämpötila alenee hieman. Stratosfäärissä on jääkiteitä, joilla on suuri merkitys otsonikadossa. Kun CFC-yhdiste nousee stratosfääriin, niin ne härmistyvät jääkiteisiin ja hajoavat klooriksi joka tuhoaa otsonikerrosta. Stratosfäärissä ilmalla on oma kiertoliikkeensä, joka ei noudata troposfäärin lakeja. Ilma lämpenee stratosfäärissä otsonin vaikutuksesta huippua kohti mentäessä, mistä johtuen stratosfäärin ilma on vakaassa tilassa. Stratosfäärin yläosaa lämmittää otsonin, vesihöyryn ja hiilidioksidin absorboima Auringon ultraviolettisäteily. Stratosfäärin yläpuolella noin 50–85 kilometrin korkeudessa on mesosfääri. Siellä lämpötila laskee −3 °C:sta −70 °C:seen. ==Lähteet== Luokka:Ilmakehä
Itäisen Suomenlahden kansallispuisto

Itäisen Suomenlahden kansallispuisto on Suomen kansallispuisto, joka käsittää noin 60 kilometriä leveän alueen Kymenlaakson maakunnan ulkosaaristossa Kotkan ja Haminan kaupunkien sekä Pyhtään ja Virolahden kuntien alueella. Kansallispuisto on perustettu vuonna 1982.Kansallispuistot — Maamme luonnon helmet s.257 Sen maapinta-ala on 656 hehtaaria, eikä se nykyisellään täytä luonnonsuojelulain 11 §:n edellytystä, jonka mukaan kansallispuiston vähimmäispinta-ala on 1000 hehtaaria. Kansallispuistoon ei kuulu vesialueita. == Luonto == Kansallispuistoon kuuluu vain pieniä, alle yhden neliökilometrin kokoisia saaria ja luotoja. Suurimmat saaret ovat Kilpisaari, Ristisaari, Ulko-Tammio, Mustaviiri ja Pitkäviiri. Itäisin saari on Huovari. Useimmat saaret ovat puuttomia kalliosaaria, mutta alueella on myös harjusaaria, kuten Pitkäviiri. Metsäisillä saarilla puusto on pääosin männikköä. Joidenkin suurimpien saarten, kuten Ulko-Tammion ja Ristisaaren, sisäosissa on myös lehtoja. Ulko-Tammiolla on myös esimerkiksi autiotupa, telttailualue ja kolme kilometriä pitkä luontopolku.Kansallispuistot — Maamme luonnon helmet s.259 Kansallispuiston alue on merkittävä saaristolinnuston pesimäalue. Linnustoon kuuluvat muun muassa Suomen suurimmat selkälokkiyhdyskunnat ja merkittäviä kala- ja lapintiirayhdyskuntia. Itäisen Suomenlahden kansallispuisto kuuluu Natura 2000 -hankkeen luontodirektiivin mukaisiin SCI- ja lintudirektiivin mukaisiin SPA-alueisiin. Natura-alueisiin kuuluu lisäksi kansallispuiston ulkopuolelta joitakin saaria ja luotoja sekä Kuorsalon Vanhankylänlahti. Itäisen Suomenlahden kansallispuistoa käytetään Suomen Radioamatööriliitto ry:n kansallispuistotyöskentelytodistuksen yhtenä amatööriadioasemakohteena. Sen tunnus on OHFF-001. http://sral.info/kuntaluettelo/ == Lähteet == *www.ymparisto.fi - Itäisen suomenlahden saaristo ja vedet * === Viitteet === == Aiheesta muualla == * Metsähallitus – Itäisen Suomenlahden kansallispuisto virtuaalisesti Luokka:Pyhtään luonto Luokka:Kotkan luonto Luokka:Haminan luonto Luokka:Virolahden luonto Luokka:Kymenlaakson luonnonsuojelualueet * Luokka:Suomenlahti
Elinkaarimalli

Elinkaarimalli (, lyh. PPP) on hankintamalli, jossa yksityinen yritys vastaa julkisen hankkeen toteutuksesta kokonaisuutena ja tyypillisesti huomattavasti tavanomaisia sopimuksia pidemmän ajan. Useimmissa elinkaarimallihankkeissa yksityisen palvelutuottajan vastuulle kuuluvat hankkeen suunnittelu, rahoitus, toteutus sekä ylläpito ja palvelujakson pituus on useista vuosista kymmeniin vuosiin. ==Yleistä== Elinkaarimallin kaikki kustannukset jaetaan tavallisesti palvelumaksuina koko sopimusjaksolle, eikä toteutus vaadi tilaajalta suuria alkuinvestointeja, kuten tavanomaisissa julkisrahoitteisissa hankkeissa. Tämän ansiosta elinkaarimallit tarjoavat hyvän keinon kalliiden hankkeiden toteuttamiseen myös esimerkiksi laskusuhdanteen aikana. Riippumattomuus vuosittaisista investointibudjeteista mahdollistaa myös monissa tapauksissa tiiviimmän toteutuksen, jonka ansiosta lopputuote saadaan aikaisemmin käyttöön ja hankkeen takaisinmaksu alkaa nopeammin.Lahden moottoritie siirtyy Liikennevirastolle Yle uutiset, 30.8.2012, päivitetty 4.11.2015 Elinkaarimallin etuna pidetään parempaa fokusta hankkeen elinkaaren kokonaiskustannuksiin, kun sekä suunnittelun, rakentamisen, käytön ja ylläpidon riskit ja vastuut ovat samalla osapuolella. Näin esimerkiksi rakentamiskustannuksissa säästämällä ei epäsuorasti aiheuteta ylläpidon kustannusten kohtuutonta nousua. Lisäksi elinkaarimalli tarjoaa julkiselle tilaajalle kokonaispaketin, jonka kustannukset ovat tunnettuja koko sopimuskauden ajan. Tämä helpottaa julkisen toimijan budjetin suunnittelua. Suomessa suurimmat elinkaarimallihankkeet ovat olleet tiehankkeita. Vuosina 1997-2012 toteutettu valtatien 4 osuus Järvenpää-Lahti oli ensimmäinen Suomessa elinkaarimallilla toteutettu tieprojekti. Elinkaarimallia on hyödynnetty myös julkisten palveluyksiköiden, kuten sairaaloiden ja koulujen toteutuksessa. Esimerkiksi Espoon kaupunki on soveltanut elinkaarimallia jo yli kymmenessä hankkeessa. Tunnetuin niistä on Kaivomestarin kiinteistö, jossa toimivat lukio, uimahalli ja kuntosali. ==Kritiikkiä== Elinkaarimallia on arvosteltu köyhän miehen osamaksukauppana, joka syö budjettirahat pitkälle tulevaisuuteen. Sen sanotaan olevan kallis toteuttamismuoto, koska yksityissektorin toimijoiden tulee maksaa voittoa omistajilleen ja niiden lainarahoitus tulee aina kalliimmaksi kuin valtion. Myös elinkaarimallihankkeen tarjouskilpailuun liittyvät kustannukset ovat usein tavanomaista rakentamis- tai suunnittelu- ja rakentamishanketta korkeammat. == Katso myös == * Tilaaja-tuottajamalli ==Lähteet== ==Aiheesta muualla== * Rakennusteollisuus ry:n ylläpitämä tiedotussivu elinkaarimalleista * Kriittinen arvio elinkaarimallista (englanniksi) * Elinkaarimalli instituutti Puola * C.R.E.A.M. Europe PPP Alliance Luokka:Julkinen talous
Virtageneraattori

Virtageneraattori (vakiovirtalähdeVakiovirtalähde; TEPA, ideaalinen virtalähdeIdeaalinen virtalähde; TEPA) tuottaa vakiovirtaa. Sähköopissa se on ideaalinen aina samaa virtaa kytkentään syöttävä osa. Vakiovirtalähde on myös sähkölaite tai sähkölaitteiston osa, joka antaa virtapiiriin sähköenergiaa vakiosuuruisella virralla, säätelemällä lähtöjännitettään kuorman muutosten perusteella. == Vakiovirtalähde == Ideaalisen virtalähteen läpi kulkee aina jokin määrätty virta, kuormituksesta riippumatta. Mikäli virtalähteen virta on vakio ajan suhteen, kyseessä on vakiovirtalähde. Vakiovirtalähde voi tarjota myös vaihtovirtaa. Piirrosmerkeistä a on Suomessa yleisesti käytetty. Merkki b esiintyy joskus ulkomaalaisessa kirjallisuudessa. Jännitelähteestä jokapäiväiseksi esimerkiksi käy paristo tai akku, mutta virtalähteelle ei ole olemassa yhtä arkipäiväistä vastinetta. Virtalähde voidaan kuitenkin helposti rakentaa elektronisista komponenteista. Muun muassa transistorin toimintaa voidaan mallintaa ohjatulla virtalähteellä. Virtalähteestä käytetään kirjallisuudessa myös termiä (vakio)virtageneraattori. Tasavirtalähde saatetaan sekoittaa vakiovirtalähteeseen, mutta kyseessä on kaksi eri asiaa; tasavirtalähte tarjoaa aina tasavirtaa, eikä sen virtaa ole yleensä vakioitu. Mikäli virtalähteen arvo on riippumaton piirin muista jännitteistä ja virroista, kyseessä on riippumaton lähde. Jos lähde ei ole riippumaton, puhutaan ohjatusta lähteestä. Ohjattuja virtalähteitä on kahta eri tyyppiä: * Jänniteohjattu virtalähde, VCCS () * Virtaohjattu virtalähde, CCCS () Esimerkiksi bipolaaritransistorin kollektorivirta riippuu kantavirrasta melko lineaarisesti, ja kollektori-emitteriliitosta voidaankin mallintaa virtaohjatulla virtalähteellä, jonka ohjausvirtana on kantavirta. Se, että lähteen arvo riippuu ajasta (esimerkiksi I=I_0\sin(t)) tai vaikkapa lämpötilasta, ei tee lähteestä piiriteorian kannalta ohjattua lähdettä. Lähteen riippumattomuudella on merkitystä muun muassa Theveninin menetelmää käytettäessä, jossa Theveninin resistanssia laskiessa saa sammuttaa vain riippumattomat lähteet. == Katso myös == *Nortonin menetelmä *Jännitelähde == Lähteet == == Kirjallisuutta == * Luokka:Sähkötekniikka Luokka:Elektroniikka
Varig

Varig (port. Viação Aérea RIo-Grandense) oli brasilialainen vuonna 1927 perustettu lentoyhtiö. Vuodesta 1965 vuoteen 1990 Varig oli Brasilian johtava ja miltei ainoa kansainvälisten lentojen operoija. Taloudellisten vaikeuksien myötä yhtiö jaettiin vuonna 2006 kahtia "vanhaksi" Varigiksi, joka menetti Star Alliance -jäsenyyden ja lakkautettiin 2008, sekä "uudeksi" yhtiöksi, joka on sittemmin sulautettu Gol Airlinesiin. Varigin päälentoasemat olivat São Paulo-Guarulhosin kansainvälinen lentoasema São Paulossa ja Galeãon kansainvälinen lentoasema Rio de Janeirossa. Yhtiön päämaja sijaitsi Porto Alegressa. Varigin tytäryhtiöitä olivat Nordeste Linhas Aereas Regionais (99 %), Rio Sul Serviços Aéreos Regionais (97 %) ja Pluna (49 %), == Laivasto== Varigin koostui joulukuussa 2006 seuraavista lentokoneista: *16 kpl Boeing 737-300 *0 kpl (9 tilattu) Boeing 737-800 *3 kpl (11 tilattu) Boeing 767-300ER (Euro Atlantic Airways Charter Division) == Tunnukset == *IATA: RG *ICAO: VRG == Aiheesta muualla == *Varig Luokka:Brasilialaiset lentoyhtiöt
Allisiini

Allisiini (diallyylitiosulfinaatti) on antibioottinen yhdiste, jota esiintyy muun muassa valkosipulissa ja keltasipulissa. Valkosipuli sisältää alliinia (C6H11NO3S), jota siinä on noin prosentin verran. Kun valkosipuli leikataan tai murskataan, alkaa alliini allinaasi-entsyymin vaikutuksesta muuttua allisiiniksi. Allisiinilla puolestaan on kyky estää bakteereiden, hiivojen, sienten kasvua ja myös virusten lisääntymistä. Joidenkin tutkimusten mukaan sen on todettu estävän myös kasvainten kasvua estäessään kasvaimen mitoosin. Tislatusta valkosipuliöljystä valmistetuissa tuotteissa ei ole allisiinia. Allisiini säilyy murskatussa valkosipulissa vajaan vuorokauden, jonka jälkeen se alkaa hajota muiksi rikkiyhdisteiksi kuten diallyylidisulfidiksi (C6H10S2). Myös kuumentaminen hävittää allisiinin. Allisiinin kemiallinen kaava on C6H10OS2 ja CAS-numero 539-86-6. == Lähteet == == Aiheesta muualla == * PubChem: Allicin * Human Metabolome Database (HMDB): Allicin * Food Component Database (FooDB): Allicin * DrugBank: Allicin * Kyoto Encyclopedia of Genes and Genomes (KEGG): Allicin * ChemBlink: Allicin * Antimicrobial properties of allicin from garlic * Phytochemicals: Allicin * Dr. Duke's Phytochemical and Ethnobotanical Databases: Allicin Luokka:Orgaaniset rikkiyhdisteet Luokka:Antibiootit
Renault Twingo

Renault Twingo on Renault’n vuodesta 1993 lähtien valmistama pieni, hatchback- tyyppinen nelipaikkainen henkilöauto. Nimi ”Twingo” on yhdistelmä sanoista ”Twist”, ”Swing” ja ”Tango”. == Renault Twingo I (1993–2012) == Ensimmäisen sukupolven Twingo esiteltiin vuoden 1992 Pariisin autonäyttelyssä ja tuli markkinoille 1993 hieman suuremman Clion rinnalle. Auto n kolariturvallisuutta parannettiin vuonna 1998. Ensimmäisen sukupolven Twingoa ei koskaan valmistettu oikeanpuoleisella ohjauksella, minkä vuoksi sitä ei ole koskaan myyty Britanniassa. Vuoden 2003 Euro NCAP -kolaritestistä Twingo sai tulokseksi kolme tähteä viidestä. == Renault Twingo II (2007–2014) == Toisen sukupolven Twingo tuli myyntiin vuonna 2007. Vuoden 2007 Euro NCAP -kolaritestistä Twingo sai tulokseksi neljä tähteä viidestä. == Renault Twingo III (2014–) == Kolmannen sukupolven Twingo tuli myyntiin vuonna 2014. Erikoinen piirre autossa on se, että Twingo on takavetoinen ja -moottorinen. Malli kehitettiin yhteistyössä Daimlerin kanssa, ja sillä on suuri osa tekniikasta yhteistä uusien Smart Fortwo- ja Forfour-mallien kanssa. Vuoden 2014 Euro NCAP -kolaritestistä Twingo sai tulokseksi neljä tähteä viidestä. == Lähteet == == Aiheesta muualla == * Uusi Twingo-mallisto Twingo Luokka:A-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot
Vedenpyhitys

Vedenpyhitys (kreikaksi αγιασμός, venäjäksi освящение воды) on ortodoksisen kirkon kirkollinen toimitus, joka tavallisimmin suoritetaan avoimen veden äärellä, kuten esimerkiksi järven tai joen rannalla tai kaivon luona. Vedenpyhityksessä vesi pyhitetään Pyhän Hengen armovoimalla. Suuri vedenpyhitys toimitetaan teofanian juhlassa joko kirkossa tai avoveden äärellä. Suuri vedenpyhitys toimitetaan vain kerran vuodessa, 6. tammikuuta Teofaniajuhlan eli Kristuksen kasteen juhlan yhteydessä. Merkittävin ero on troparissa: Pieni vedenpyhitys voidaan toimittaa useammin kuten esimerkiksi kirkon praasniekkajuhlassa, ristisaaton aikana sekä kasteen ja kodin pyhittämisen yhteydessä. Veden pyhittäminen tapahtuu upottamalla papin käsiristi veteen kolme kertaa ja samalla papin laulaessa troparia: Risti upotetaan veteen joko kohtisuoraan tai vaakasuorassa asennossa ja sillä piirretään veteen ristinmerkki vasemmalta oikealle. Kohtisuora upotus on tavallisempi, joskin jotkut papit, mm. isä metropoliitta Ambrosius, käyttävät molempia tapoja koska pyhitettävää vettä on yleensä kahdessa astiassa suuren kysynnän vuoksi. Pyhitettyä vettä pidetään suuressa arvossa: sitä säilytetään ikonien läheisyydessä ja käsitellään kuin mitä tahansa pyhitettyä. Jotkut vakituista lääkitystä käyttävät esimerkiksi voivat käyttää ehtoollisen jälkeen lääkkeitä ottaessaan tarvittavana juomana juuri pyhitettyä vettä. Useimmista seurakunnista ja luostareista voi lunastaa erityisiä astioita pyhää vettä varten. Petserin luostarissa Venäjällä on kaksikin pyhitettyä kaivoa, joista pyhiinvaeltajat tai muut vieraat voivat nostaa pyhää vettä joko omiin tai paikalta lunastamiinsa astioihin. == Aiheesta muualla == *Vedenpyhitys / Ortodoksi.net Luokka:Ortodoksiset kirkolliset toimitukset Luokka:Kirkolliset toimitukset Luokka:Jumalanpalvelukset
Käsiristi

Käsiristi eli siunausristi () on ortodoksisen kirkon papin liturginen toimitusväline. Risti on tavallisesti noin 20–25 cm:n pituinen puinen tai metallinen, koristeltu risti, jolla pappi siunaa kirkossa ja muissa palveluksissa kirkkokansaa. Käsiristiä käytetään myös vedenpyhityksessä. Käsiristi, evankeliumikirja sekä kolme palavaa lampukkaa tai tuohusta on vähimmäisvarustus joka tarvitaan kaikkien pyhien toimitusten suorittamiseen. Käsiristit tehdään yleensä yksilökappaleina. Käsiristi on myös hyvin suosittu lahjoitus kansainvälisillä piispallisilla vierailuilla. Myös luostareissa munkiksi tai nunnaksi vihkimisen yhteydessä jokaiselle vihitylle annetaan oma perinteisesti puinen käsiristi. Vihitty pitelee sitä kädessään koko toimituksen ja sitä seuranneen yön aikana, jonka hän viettää yksinään kirkossa. Tämä risti sekä vihittäessä annettu erityinen tuohus asetetaan myös käsiin kun kyseinen luostarin asukas puetaan arkkuun hautausta varten. Nunna Ksenia: Hyvän osan valinneet, s. 23 - 24 == Lähteet == Luokka:Ortodoksisen kirkon käytännöt
SMILES

Simplified Molecular Input Line Entry Specification (lyhyemmin SMILES) on tiedostomuoto ja tiedonkuvauskäytäntö, jonka avulla voidaan kuvata kemiallisten molekyylien rakennetta ASCII-merkkijonolla. Alkuperäisen SMILES- kuvauskäytännön kehittivät Arthur Weininger ja David Weininger 1980-luvun lopulla. SMILES on kehitetty Yhdysvaltain ympäristönsuojeluviraston tuella. == Lähteet == == Aiheesta muualla == * http://www.daylight.com/meetings/summerschool98/course/dave/smiles-intro.html * http://opensmiles.org Luokka:Analyyttinen kemia
Forró

Forró on sekä brasilialainen paritanssi että sitä säestävä musiikkityyli, joka on kotoisin Koillis-Brasiliasta. ==Nimen alkuperä== On hämärän peitossa, kuinka forró sai nimensä. Kulttuurintutkija Câmara Cascudon mukaan kyseessä on johdannainen sanasta forrobodó, joka tarkoittaa railakasta juhlintaa ja epäjärjestystä. Toinen, edellistä suositumpi, tulkinta on, että nimi syntyi 1900-luvun alussa Pernambucossa rautatietä rakentaneiden englantilaisten insinöörien viikonloppujuhlista. Osa juhlista oli avoimia kaikille, "for all", osa ei. Englanninkielinen sana vääntyi helpommin brasilialaisten suuhun sopivaksi, forróksi. Kolmas mukaelma vaihtaa englantilaiset toisen maailmansodan aikaan Natalin sotilastukikohtaan sijoitettuihin amerikkalaisiin. ==Levinneisyys ja variaatiot== Erityisen paljon forróa tanssitaan Caruarun (Pernambuco) ja Campina Granden (Paraíba) kaupungeissa sekä koillisen pääkaupungeissa São Luísissa, Fortalezassa, Natalissa ja Recifessä. Forró-tanssiaiset ovat suuria juhlia, jotka saattavat kestää koko yön. Forró tunnetaan kuitenkin lähes koko Brasiliassa, ja ainakin suurimmista kaupungeista voi löytää forrólle omistettuja iltoja. Brasilian ulkopuolella forró tunnetaan huonosti. Suuren suosion myötä alkuperäisestä forrósta on kehittynyt useita variaatiota, kuten baião, xote, xaxado ja São João. Traditionaalista, kolmella soittimella soitettavaa forróa kutsutaan nykyään nimellä forró pé-de-serra. ==Tunnettuja esiintyjiä== Forrón leviämiseen koko Brasiliaan ovat vaikuttaneet etenkin Luiz Gonzaga, Sivuca, Dominguinhos ja Elba Ramalho. Nykyään tunnetuimpiin yhtyeisiin kuuluvat Mastruz com Leite, Noda de Caju, Chiclete com Banana ja Só Xote. Hauska yksityiskohta on se, että yhtyeiden nimet tarkoittavat usein ruokia. Kappaleiden sanoitukset kertovat usein hyvin voimakkaista tunteista: rakkaudesta, romansseista, intohimosta tai mustasukkaisuudesta. ==Forrón askeleet== Forró on paritanssi, jota tanssitaan hyvin lähekkäin. Tanssiasento on lomittainen: sekä miehen että naisen oikea jalka on partnerin jalkojen välissä. Miehen oikea käsi pitää tiukasti naisen vyötäröstä kiinni, vasen naisen kädestä. Naisen vasen käsi on miehen olkapäällä. Tanssijat liikkuvat samanaikaisesti edestakaisin. Miehen perusaskeleet *pitkä oikea *nopea ja pitkä vasen *lyhyt oikea *pieni tauko *pitkä vasen *nopea ja pitkä oikea *lyhyt vasen *pieni tauko Naisen askeleet ovat päinvastaiset. Lantion voimakkaasti keinuva liike on forróssa erityisen tärkeä. ==Aiheesta muualla== * Greatest Forró Festival in Europe - Forró de Domingo Festival - Stuttgart / Germany * Forrozeiros-portaali * Forró Dos Cumpadre, Brasil Luokka:Brasilian musiikki Luokka:Eteläamerikkalainen tanssi
Timo Polari

Timo Polari (s. 1969) on seinäjokelainen seikkailija, kirjailija ja luennoitsija, joka tunnetaan parhaiten retkistään Grönlantiin ja Etelänavalle. Polari on koulutukseltaan liikuntatieteiden maisteri. Vuosina 1996–2012 hän toimi liikunnan lehtorina Seinäjoen Lyseossa ja Seinäjoen lukiossa. Hän on suorittanut Laskuvarjojääkärikoulun vuosina 1989–1990. 1980-luvulla hän toimi rumpalina Mega-rockyhtyeessä. Vuosina 2010–2012 Polari toimi Seinäjoen Peliveljien miesten salibandyliigajoukkueen kunto- ja asennevalmentajana (tuloksena SM-kultaa ja -hopeaa sekä Suomen Cupin voitto). ==Retket== ===Grönlannin retki=== Huhtikuussa 1997 Timo Polari yritti hiihtää Grönlannin halki kolmen hengen retkikunnassa. Matkan oli tarkoitus kulkea Tasiilaqista Sondre Stromfjordiin, samaa reittiä kuin ensimmäinen suomalainen Grönlannin halki hiihtänyt retkikunta vuonna 1966. Mukana oli kaksi muuta suomalaista, Tommi Heinonen ja Ari Mattila. Retkikunta olisi onnistuessaan ollut toinen kokonaan suomalainen Grönlannin halki matkannut ryhmä. Jo vaelluksen viidentenä päivänä Pideraq-lumimyrsky kuitenkin yllätti retkikunnan, ja sen kaksi muuta jäsentä menehtyivät hypotermiaan. Polari selviytyi vahingoittumattomana. ===Etelänavan retki=== Vuonna 2002 Polari hiihti Etelänavalle kanadalaisen Paul Landryn ja australialaisen Chris Weyersin kanssa. Matka kesti 58 vuorokautta ja Polari hiihti sen aikana 1 135 km. ===Muita retkiä=== * Rinkkavaellus halki Skandinavian, 1999, 65 vrk, 1 800 km * Mont Blanc, 1995, 4 807 m * Hiihtovaellus Huippuvuorilla, 1996, 17 vrk * Kalottivaellus, 1995, 21 vrk, 600 km * John Muir Trail-vuoristovaellus, Sierra Nevadan vuoristo, Kalifornia 1994 ja 1996, yht. 34 vrk, 700 km * Lisäksi retkiä eri puolille maailmaa vuodesta 1990 alkaen Luennot Polari on suosittu luennoitsija ja kouluttaja. Vuodesta 2002 lähtien hän on luennoinut monien eri toimialojen edustajille. ==Teokset== * Unelma Etelänavasta (WSOY, 2003) * Pro Gradu "Psyykkinen kestävyys pitkällä erämaavaelluksella" (Jyväskylän yliopisto, 1995) * Kulttuuriseikkailu – kadonneen sivistyksen jäljillä (2011) *Murhenäytelmä Grönlannissa (2019) ==Lähteet== Luokka:Suomalaiset henkilöt Luokka:Naparetkeilijät Luokka:Vuonna 1969 syntyneet Luokka:Elävät henkilöt
Pulsa diNura

Pulsa diNura eli Pulsa Denoura on kabbalistinen seremonia, jossa Jumalaa pyydetään kiroamaan henkilö, joka uskotaan syntiseksi. Pulsa diNuran uhrin uskotaan saavan vastaansa kuoleman tai hävityksen enkelit, eikä hän pääse niitä karkuun, vaikka menisi minne. Uhrin uskotaan pian kuolevan. Kiroamiseen tähtäävä rituaali suoritetaan hautausmaalla. Rabbi Ariel Bar Tzadokin mukaan yleinen käsitys siitä, että Pulsa diNura olisi kirous, on väärä. Hänen mukaansa kellään, edes rabbilla, ei ole kykyä kirota ketään kuolemaan. Jos Jumala haluaa vahingoittaa jotakuta, se on eri asia, eikä Jumalan tarvitse kirota, hän vain tekee sen. Äärijuutalaiset rabbit ovat viime aikoina langettaneet Pulsa diNuran joidenkin juutalaisuudelle vahingollisiksi väitettyjen juutalaisten poliitikkojen ja tiedemiesten päälle. Huhujen tai tuntemattomista lähteistä tulleiden tietojen mukaan tunnetut Jitzhak Rabin ja Ariel Sharon on kirottu. Rabin murhattiin pian kirouksen jälkeen, Sharon taas sai hengenvaarallisen aivoverenvuodon, joka muutti hänet pysyvästi tiedottomaksi. Luokka:Juutalainen mystiikka
Jussi Oksanen

Jussi Ilmari Oksanen (s. 9. toukokuuta 1979 Kirkkonummi) on suomalainen entinen lumilautailija. Hän ei ole viime vuosina osallistunut lumilautailun arvokisoihin, vaan on keskittynyt kiertämään kutsuturnauksia. Naganon talviolympialaisissa vuonna 1998 Oksanen sijoittui yhdenneksitoista half- pipessa. Hän sai kisoissa suurta huomiota korkeiden airiensa ansiosta ja mursi mm. lautansa kourun reunaan semifinaaleissa. Vuosina 2001-2005 Oksanen järjesti yhdessä Joni Malmin kanssa vuosittain Malmi & Oksanen Invitational -lumilautailutapahtuman, ensin Sipoon Talmassa ja sitten Porvoon Kokonniemessä. Yhdysvaltalainen lumilautayritys Burton Snowboards, jolla on yhteistyösopimus Oksasen kanssa, valmistaa Oksasen nimikkolumilautoja. == Lähteet == == Aiheesta muualla == * Juha Mustosen artikkeli Jussi Oksasesta vaatemerkki WESC:n sivuilla Luokka:Suomalaiset lumilautailijat Luokka:Vuonna 1979 syntyneet Luokka:Elävät henkilöt
Afro-juju

Afro-juju on nigerialaisen maailmanmusiikin tyylilaji. Se kehittyi fujista ja afrobeatista. Afro-jujun tunnetuimpiin esittäjiin kuuluu muusikko Shina Peters. Afro-juju oli suosionsa huipulla 1980-luvun lopulla. Luokka:Afrikkalainen musiikki en:Afro-juju pt:Afro-juju
!!!

!!! (kolme huutomerkkiä, lausutaan yleensä ”tsk tsk tsk”) on yhdysvaltalainen vuonna 1996 perustettu rockyhtye. Se toimii Sacramentossa ja New Yorkissa. Yhtyeen ensimmäinen täysimittainen albumi !!! ilmestyi vuonna 2000. Sitä seurasi vuonna 2004 Louden Up Now, ja yhtyeen kolmas albumi Myth Takes julkaistiin 2007. ==Diskografia== ===Albumit=== * !!! (2000) * Louden Up Now (2004) * Myth Takes (2007) * Strange Weather, Isn't It? (2010) * Thr!!!er (2013) * As If (2015) * Shake the Shudder (2017) * Wallop (2019) ===EP:t=== * !!! ('97 tour cassette) (1997) * GSL26/LAB SERIES VOL. 2 EP (split Out Hud, 1999, 12") * Live Live Live (2004, CD) * Take Ecstasy with Me/Get Up (2005) * Yadnus (2007) * Jamie, My Intentions Are Bass E.P. (2010) * MEGAMiiiX Vol.1: Shake Shake Shake (2018) * Certified Heavy Kats' (2020) ===Singlet=== * ”The Dis-Ease” / ”The Funky Branca” (1998, 7") * ”Me and Giuliani Down by the Schoolyard (a true story)” (2003, 12") * ”Pardon My Freedom” (2004, 12") * ”Hello? Is This Thing On?” (2004, 12") * ”Me and Giuliani Down by the Schoolyard (a remix)” (2004, yksipuolinen 12") * ”Take Ecstacy With Me” / ”Get Up” (covers of The Magnetic Fields, Nate Dogg) (2005, 12", CD) * ”Heart of Hearts” (2007, 12") * ”Must Be the Moon” (2007, 12") * ”AM/FM” (2010, 12") * ”Slyd” (2013) * ”One Girl/One Boy” (2013) * ”All U Writers” (2015) * "Freedom '15" / "Sick Ass Moon" (2015) * "Bam City" / "Ooo" (2015) * ”I Feel So Free" (Lost Souls of Saturn Remix) (2016) * ”The One 2” (2017) * "Dancing Is the Best Revenge" (2017) * ”Serbia Drums” (2019) * ”I'm Sick of This/So We Can F*ck” (2020} * ”Do the Dial Tone” (2020} * ”Walk It Off” (2020} ==Lähteet== == Aiheesta muualla == * Viralliset kotisivut * * Diskografia Luokka:Yhdysvaltalaiset rockyhtyeet Luokka:Yhdysvaltalaiset post-punk-yhtyeet
Kutché

Kutché on Cheb Khaledin ja Safy Boutellan vuonna 1988 julkaisema studioalbumi. Kutché on heidän ainoa yhteistyönsä. Albumin tuottivat Martin Meisonnier ja Safy Boutella. == Kappaleet == # La Camel # Kutché # El Lela # Baroud # Chebba # Hana-Hana # Chab Rassi # Minuit == Arviot == * Allmusic: Allmusic review == Lähteet == Luokka:Khaledin albumit Luokka:Vuoden 1988 albumit
Safy Boutella

Safy Boutella (s. 6. tammikuuta 1950 Pirmasens, Saksa) on algerialainen jazzmuusikko, joka soittaa bassokitaraa ja syntetisaattoria. Hän yhdistää musiikissaan algerialaista kansanmusiikkia ranskalaiseen poppiin. == Diskografia == * * * * * == Lähteet == Luokka:Algerialaiset basistit Luokka:Algerialaiset kosketinsoittajat Luokka:Vuonna 1950 syntyneet Luokka:Elävät henkilöt
N. E. Files

__NOTOC__ N.E. Files on Zero Nine -yhtyeen levy, joka ilmestyi elokuussa 2004. Levyn nimi (N.E., Northeast = koillinen) viittaa yhtyeen alkuperäiseen kotipaikkaan, Kuusamoon, joka sijaitsee Koillismaalla. Albumi äänitettiin Oulussa Soundmix Studiolla. Albumi debytoi Suomen virallisen listan sijalla 19, ja pysyi listalla yhteensä neljä viikkoa. == Kappaleet == # # # # # # # # # # # # == Kokoonpano == * Keijo ”Kepa” Salmirinne – laulu * Timo ”Iso-T" Käsmä – kitara * Martti ”Mara” Mäntyniemi – kitarat, taustalaulu * Jarski Jaakkola – basso, taustalaulu * Matti ”Iro” Murtola – koskettimet * Mikko ”Dexta” aka ”Borno” Korpela – rummut === Vierailevat muusikot === * Päivi Karjala – taustalaulu * Mika Pohjola – koskettimet, ohjelmointi == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Soundi: Soundi: Levyarvio ==Lähteet== == Aiheesta muualla == * * N. E. Files discogs.com -sivustolla Luokka:Vuoden 2004 albumit Luokka:Zero Ninen albumit
Freakshow

__NOTOC__ Freakshow on heavy rock -yhtye Zero Ninen järjestyksessään seitsemäs studioalbumi. Se julkaistiin vuonna 1996 levymerkillä Poko Records. Angel- kappaleen video on mukana Poko Rekords levy-yhtiön DVD-kokoelmalla Mopolla tähtiin. My World Shakin' on käännös Hectorin kappaleesta Koko hela maailma. Albumi ylsi Suomen virallisen listan sijalle 35, ja pysyi listalla yhteensä 3 viikkoa. == Kappaleet == # # # # # # # # # # # # == Kokoonpano == * Kepa Salmirinne – laulu * Iso-T Käsmä – kitara * Mara Mäntyniemi – kitara * Elmo Harju – bassokitara * Borno Korpela – rummut * Iro Murtola – kosketinsoitin === Vierailevat muusikot === * T. Wiik – piano, taustalaulu * Krisse – viulu * Terhi – vaskipuhaltimet * Tommi – vaskipuhaltimet * Aki L. – taustalaulu * Jarski – taustalaulu * Karoliina – taustalaulu * Tuija – taustalaulu === Tuotanto === * T. T. Oksala – tuottaja, äänittäjä, miksaaja * Nixu Nikula – tuottaja, äänittäjä, miksaaja * Juha Korhonen – valokuvat, kansikuva == Lähteet == == Aiheesta muualla == * Freakshow discogs.com -sivustolla * Luokka:Vuoden 1996 albumit Luokka:Zero Ninen albumit
Kepa Salmirinne

Keijo "Kepa" Sakari Salmirinne (s. 22. heinäkuuta 1961 Kuusamo) on suomalainen muusikko. Hän on hard rock -yhtye Zero Ninen laulusolisti,Koillissanomat Kuusamoon takaisin muuttanut rokkitähdeksi, kehäraakiksi ja legendaksikin kutsuttu Kepa Salmirinne elää fiilis­poh­jalta. Koillissanomat, 5.8.2017 joka on osallistunut yhtyeen kappaleiden kirjoittamiseen sekä sävellysten että erityisesti sanoitusten osalta. Zero Ninen tuotannon lisäksi Salmirinne on tehnyt omaa nimeään kantavan suomenkielisen sooloalbumin (1993). Albumi sisältää cover-kappaleita sekä Salmirinteen omia sävellyksiä. Sanoituksista suurin osa on Salmirinteen, Juice Leskisen tai näiden kahden yhteistyötä. Lopuista vastaavat mm. Hector ja Neumann. Laulujen teemat vaihtelevat rakkaudesta politiikkaa kritisoivaan satiiriin (Hei pää). Muusikontyön lisäksi Salmirinne on ollut mukana perustamassa Oulussa toimivaa 45 Special klubiravintolaa. Salmirinne ei enää ole baarin toiminnassa mukana, mutta on esiintynyt siellä yhtyeensä kanssa, mm. kesällä 2021 Zero Ninen paluukeikalla muutaman vuoden hiljaiselon jälkeen sekä toistamiseen kesällä 2023. Oulu- vuosien jälkeen Salmirinne on asunut vuodesta 2012 jälleen Kuusamossa ja huolehtii päätyönään lomamökkien kunnossapidosta. Vuonna 2018 Kepan ääntä voi kuulla Suomen ehkä tunnetuimman luontokuvaajan, Hannu Hautalan elämäntyötä kokoavalla rock-videolla "Pohjoista voimaa". Videolla soi kaksi uutta Kepan säveltämää ja sanoittamaa suomenkielistä kappaletta sekä uusintaäänitys soololevyn "Läpi marrasvyöhykkeen" -kappaleesta. ==Julkaisut== * Zero Nine -yhtyeen tuotanto * Kepa Salmirinne (1993) Kappaleet: #Sain tiikerin #Tuskin toivun milloinkaan #Liikettä lanteisiin #Hei pää #Kitaranoita #Laulun sanat #Rakkauslaulu #Kesäkatu #Läpi marrasvyöhykkeen #Pannaan tuulemaan #Hullu koira ==Lähteet== == Aiheesta muualla == *Kaleva 31.10.2004 , s. 5 * Keijo Salmirinne lauluntekijänä - Fono.fi Luokka:Suomalaiset rocklaulajat Luokka:Suomalaiset lauluntekijät Luokka:Vuonna 1961 syntyneet Luokka:Elävät henkilöt
Sandy Allen

Sandy Allen (18. kesäkuuta 1955 - 13\. elokuuta 2008) oli yhdysvaltalainen, joka tunnettiin parhaiten maailman toiseksi pisimpänä elävänä naisena. Hän oli 232 senttimetriä pitkä. Allen on kirjoittanut kirjan Cast A Giant Shadow ja pääsi Guinnessin ennätyskirjaan ensimmäistä kertaa vuonna 1976. Uusiseelantilainen Split Enz -yhtye on tehnyt Allenista laulun Hello Sandy Allen. ==Aiheesta muualla== * Guinness World Records - artikkeli Luokka:Yhdysvaltalaiset jättikasvuiset henkilöt Luokka:Vuonna 1955 syntyneet Luokka:Vuonna 2008 kuolleet
Jocelyn Thibault

Joseph Regis Jocelyn Thibault (s. 12. tammikuuta 1975 Montréal, Québec, Kanada) on kanadalainen entinen jääkiekkomaalivahti. ==Ura== Québec Nordiques varasi LHJMQ-liigan Sherbrooke Fauconsissa pelanneen Thibault’n NHL:ään vuoden 1993 varaustilaisuudessa ensimmäisen kierroksen kymmenennellä varausvuorolla. Heti seuraavalle kaudelle Thibault siirtyi Québeciin, jossa hän pelasi 29 ottelua. Lakon takia tyngäksi jääneellä kaudella 1994–1995 hän torjui 18 ottelussa. Kaudella 1995–1996 Thibault, Andrei Kovalenko ja Martin Rucinsky vaihdettiin Montreal Canadiensiin, Colorado Avalanchen (entinen Québec) hankkiessa vaihdossa riveihinsä Patrick Royn ja Mike Keanen. Siirto oli Thibault’n kannalta kannattava, sillä hän pääsi heti Montrealin ykkösvahdiksi. Hän torjui kolme vuotta Montrealin maalilla, kunnes kaudella 1998–99 hänet, Dave Manson ja Brad Brown kaupattiin Chicago Blackhawksiin vaihdossa Jeff Hackettiin, Eric Weinrichiin, Alain Nasreddineen ja varausoikeuteen. Thibault toimi Chicagon ykkösvahtina viisi kautta, kunnes kaudella 2003–04 Chicagossa kävi yrittämässä kuusi eri vahtia, kun Thibault pelasi vain 15 peliä lonkkaleikkauksen takia . Thibault ehti pelata NHL:n tähdistöottelussakin edellisellä kaudella. NHL:n työsulun aikana hän ei pelannut missään, mutta kaudeksi 2005–06 hän siirtyi Pittsburgh Penguinsiin vaihdossa varausoikeuteen. Kesällä 2007 Thibault teki sopimuksen Buffalo Sabresin kanssa, jossa hän toimi Ryan Millerin varavahtina, mutta jäi kauden päätteeksi ilman seuraa. Thibault lopetti myös uransa kyseisen kauden jälkeen. Syyskuusta 2009 lähtien hän on toiminut entisen seuransa Colorado Avalanchen osa-aikaisena maalivahtineuvonantajana.Thibault as goalie adviser 2.9.2009 The Denver Post 18.2.2010 == Tilastot == Runkosarjan tilastot. Kausi Joukkue O V H T Min PM NP PM/O TP% 1993–1994 Quebec Nordiques 29 8 13 3 1504 83 0 3,31 89.2 1994–1995 Quebec Nordiques 18 12 2 2 898 35 1 2,34 91.7 1995–1996 Colorado Avalanche 10 3 4 2 558 28 0 3,01 87.4 1995–1996 Montreal Canadiens 40 23 13 3 2 334 110 3 2,83 91.3 1996–1997 Montreal Canadiens 61 22 24 11 3 397 164 1 2,90 91.0 1997–1998 Montreal Canadiens 47 19 15 8 2 652 109 2 2,47 90.2 1998–1999 Montreal Canadiens 10 3 4 2 529 23 1 2,61 90.8 1998–1999 Chicago Blackhawks 52 21 26 5 3 015 136 4 2,69 90.5 1999–2000 Chicago Blackhawks 60 25 26 7 3 438 158 3 2,76 90.6 2000–2001 Chicago Blackhawks 66 27 32 7 3 844 180 6 2,81 89.5 2001–2002 Chicago Blackhawks 67 33 23 9 3 838 159 6 2,49 90.2 2002–2003 Chicago Blackhawks 62 26 28 7 3 650 144 8 2,37 91.5 2003–2004 Chicago Blackhawks 14 5 7 2 821 39 1 2,85 91.3 2005–2006 Pittsburgh Penguins 16 1 9 3 807 60 0 4,46 87.6 2006–2007 Pittsburgh Penguins 22 7 8 2 1 101 52 1 2,83 90.9 2007–2008 Buffalo Sabres 12 3 4 2 507 28 2 3,31 86.9 NHL yhteensä 586 238 238 68 32 893 1 503 39 2,75 90.4 == Lähteet == == Aiheesta muualla == * Profiili jatkoaika.comissa Luokka:Kanadalaiset jääkiekkomaalivahdit Luokka:Quebec Nordiquesin varaamat pelaajat Luokka:Vuonna 1975 syntyneet Luokka:Elävät henkilöt
Jenny Dahlström

Jenny Dahlström (s. 1984 Vantaa) on suomalainen käsikirjoittaja ja näyttelijä. Dahlström on valmistunut käsikirjoittajaksi Aalto-yliopiston taideteollisesta korkeakoulusta. Vuonna 2018 sai ensi-iltansa hänen käsikirjoittamansa elokuva Kaikki oikein.Taneli Topelius: Kauneushoitolan työntekijä voittaa uutuuselokuvassa loton pääpotin – sen jälkeen kaikki on pelkkää alamäkeä, myös itse komedialle Iltasanopmat.fi 12.1.2018. Viitattu 28.7.2023. Lisäksi hän on ollut käsikirjoittamassa muun muassa tv-sarjoja Vastaparit ja Koukussa, joka voitti parhaan käsikirjoituksen Kultainen Venla -palkinnon vuonna 2016. Dahlströmin tunnetuin rooli on rooli MTV3:n Käenpesä-sarjan Julia Kuusisto. ==Lähteet== ==Aiheesta muualla== * * "Julia Kuusiston" Käenpesä-sivu Luokka:Suomalaiset käsikirjoittajat Luokka:Suomalaiset televisionäyttelijät Luokka:Vuonna 1984 syntyneet Luokka:Elävät henkilöt
Victoria Principal

Victoria Principal (s. 3. tammikuuta 1950 Fukuoka, Japani) on Yhdysvalloissa vaikuttava näyttelijä. Suuren suosion saaneessa Dallas-televisiosarjassa hän esiintyi vuosina 1978–1987. Hänen roolinimensä sarjassa oli Pamela Barnes Ewing. Tästä roolista hän oli Golden Globe -palkinnon ehdokkaana 1983. Principal on tunnettu myös kosmetiikkasarjastaan. Vuonna 1973 Principal poseerasi Playboy-lehden alastonkuvissa. == Lähteet == ==Aiheesta muualla== * Luokka:Yhdysvaltalaiset näyttelijät Luokka:Vuonna 1950 syntyneet Luokka:Elävät henkilöt
Långnäs (Lumparland)

Långnäs on niemi ja satama Lumparlandin itäisellä rannalla Ahvenanmaalla. Långnäsistä on noin 30 kilometriä Maarianhaminaan ja muutama kilometri Klemetsbyhyn. ==Långnäsin satama== Långnäsin satamasta () kulkee Ålandstrafikenin yhteysaluksia Kumlingeen ja Paraisten Galtbyhyn Kökarin kautta. Lisäksi sieltä on yhteys Naantaliin rahtilautta Fjärdvägenillä. Lauttasatama rakennettiin 1960-luvun puolessavälissä, jolloin sen pääasiallinen käyttäjä maakuntalauttojen ohella oli Siljavarustamo (nyk. Tallink Silja). Satamasta vastaa Långnäs Hamn Ab. Tax-free-myynnin loputtua vuonna 1999 EU-jäsenmaiden välisessä liikenteessä rakennettiin Långnäsiin uusi terminaali matkustaja-autolautoille. Uudesta terminaalista on öisin Tallink Siljan autolauttayhteys Turku-Kapellskär ja Viking Linen autolauttayhteys Turku-Tukholmaan.Tämän lisäksi Finnlinesin Naantalista Kapellskäriin kulkevat alukset pysähtyvät molempiin suuntiin matkatessaan Långnäsissä iltapäivisin ja öisin. Kun ruotsinlaivat käyvät reittimatkallaan Ahvenanmaalla, laivoissa voidaan edelleen myydä tuotteita verovapaasti. ==Onnettomuudet== Turun–Tukholman vuorolaivareitillä olleet matkustaja-alukset Ilmatar ja Botnia törmäsivät Långnäsin sataman edustalla 28. marraskuuta 1968. Onnettomuudessa sai surmansa kuusi ihmistä ja siitä aiheutui liki 700 000 markan vahingot. Näkyvyys oli onnettomuushetkellä sakean sumun vuoksi erittäin huono. == Lähteet == ==Aiheesta muualla== *Färjterminaler på Åland (aland.com) *Långnäs hamn Ab maltillisesta kasvusta huolimatta hyvään tulosparannukseen (kauppalehti.fi) *Här räddas din taxfreesprit (1999) (aftonbladet.se) * Långnäsin satama Venesataman VeneWikissä Luokka:Ahvenanmaan maantiede Luokka:Suomen Itämeren satamat Luokka:Suomen niemet Luokka:Lumparland
Maria Kuusiluoma

Maria Hannele Kuusiluoma (s. 2. marraskuuta 1969 Pori)Kuka kukin on 2007, Otava 2006. on suomalainen näyttelijä, joka valmistui teatteritaiteen maisteriksi Teatterikorkeakoulusta vuonna 1994. Hän on näytellyt monissa näytelmissä Suomen Kansallisteatteri,ssa johon hän on ollut kiinnitettynä vuodesta 1997 lähtien. Hän on näytellyt myös monissa lastennäytelmissä, muun muassa Peppi Pitkätossussa (vuonna 1998). Kuusiluoma näytteli näytelmässä "Kaikkien aikojen Pertsa ja Kilu" (Ohj. Taavi Vartia) vuosina 2009 ja 2010. Kuusiluoma on antanut myös äänensä moneen animaatioon, muun muassa Stuart Little -elokuvaan. Hän on näytellyt myös MTV3-kanavan Käenpesä -sarjassa. ==Filmografia== ===Elokuvat=== Vuosi Elokuva Rooli 1999 Rakastin epätoivoista naista Jaava rowspan="2"|1995 Lähtö Mia Suolaista ja makeaa Sanna 1986 Pekka Puupää poliisina Redfordin sihteeri ===TV=== Vuosi Sarja Rooli 2020, 2023 Pohjolan laki Frida Nummi 2018 Keisari Aarnio Pilvi Aho-Kaskinen rowspan="3"|2016 Downshiftaajat muskariope Sorjonen Jaana Erkki Syke Helin sisko 2004–2007 Käenpesä Kaisa Hämäläinen 2000 Mahtihäät Peveliina 1999–2002 Isänmaan toivot Noora 1996 Ilman kavaluutta Minna 1995 Puhtaat valkeat lakanat Sari Kuusi 1994 Viimeiset siemenperunat Apteekkari 1986 Pekka ja Pätkä Minna ===Ääniroolit=== == Lähteet == == Aiheesta muualla == * Luokka:Porin kaupunginvaltuutetut Luokka:Suomalaiset näyttelijät Luokka:Vuonna 1969 syntyneet Luokka:Elävät henkilöt
Elim (Alaska)

Elim on kaupunki Länsi-Alaskassa. Vuoden väestönlaskennassa kaupungin asukasluku oli 313. Näistä 92,65 % edusti etnisesti Amerikan alkuperäiskansoja. == Lähteet == == Aiheesta muualla == * Elim Google Localissa Luokka:Alaskan kaupungit
Paratiisilintu

Paratiisilintu voi tarkoittaa seuraavia asioita: * paratiisilinnut (Paradisaeidae), lintuheimo * paratiisilinnut (Paradisaea), lintusuku * Paratiisilintu, tähdistö * Paratiisilintu, elokuva vuodelta 1925 * Paratiisilintu, King Vidorin ohjaama yhdysvaltalainen elokuva vuodelta 1932 * Paratiisilintu, elokuva vuodelta 1951.
Pölhölä ja Pöhköläinen

Pölhölä ja Pöhköläinen oli pääasiassa Sven Nyströmin piirtämä sarjakuva, jossa esiintyivät Pölhölä- ja Pöhköläinen-nimiset suojeluskuntalaiset. Sarjakuva ilmestyi suojeluskuntajärjestön julkaisemassa Hakkapeliitta-lehdessä vuosina 1925–1936. Hahmot olivat Hakkapeliitan päätoimittajan Aarno Karimon ideoimia. Karimo piirsi omakätisesti pari ensimmäistä sarjakuvaa, jonka jälkeen piirrostyötä jatkoi Sven Nyström. Nuorena kuolleen Nyströmin jälkeen pääasialliseksi piirtäjäksi tuli Hjalmar Löfving. Vuonna 1936 Pölhölän ja Pöhköläisen tilalle tuli uusi sarjakuva, Erkki Tantun Rymy-Eetu. Sarjakuva ilmestyi pääosin puolen sivun strippeinä. Pölhölä ja Pöhköläinen erosi monista muista tuon ajan suomalaisista sarjakuvista, koska siinä käytettiin puhekuplia. Päähenkilöt tarttuivat itsevarmasti ja innokkaasti mihin tahansa tehtävään, joka kuitenkin yleensä päättyi täydelliseen katastrofiin. Nimensäkin perusteella hahmot olivat selvästi sukua kansanperinteen hölmöläisille. Tyhmänsorttinen ja kommelluksiin joutuva henkilöhahmo muistutti Happy Hooliganista, Pekka Puupäästä ja Avuliaasta Aatusta tuttua fall guy -tyyppiä. Ulkomuodoltaan he muistuttivat hyvin paljon tanskalaista elokuvakoomikkoparia Majakkaa ja Perävaunua. Pölhölää ja Pöhköläistä käytettiin myös Suomen Kuvalehden sivuilla Vaasan näkkileivän mainoksissa. Vuosina 1928–1930 Suojeluskuntain kustannusosakeyhtiö julkaisi kolme 48-sivuista albumia nimillä Pölhölän ja Pöhköläisen seikkailut. Pakinoitsija Olli eli Väinö Nuorteva kirjoitti albumeihin ruutujen alle riimitellyt selostukset. ==Lähteet== Luokka:Suomalaiset sarjakuvat Luokka:Sarjakuvahahmot Luokka:Suojeluskunta
Emmonak

Emmonak on kaupunki Länsi-Alaskassa. Vuoden väestönlaskennassa sen asukasluku oli 767. Näistä 91,26% edusti etnisesti Amerikan alkuperäiskansoja. == Lähteet == == Aiheesta muualla == * Emmonak Google Localissa Luokka:Alaskan kaupungit
Prometium

Prometium () on lantanoideihin kuuluva alkuaine, jonka kemiallinen merkki on Pm ja sen järjestysluku on 61 sekä CAS-numero 7440-12-2. Prometiumia ei ole varmasti tavattu luonnosta, ja sen kaikki isotoopit ovat radio­aktiivisia. Pitkä­ikäisin niistä on Pm-145, jonka puoliintumisaika on 17,7 vuotta.. Muut ydinreaktioiden tuloksena syntyneet isotoopit ovat massaluvuiltaan 144, 147, 149 ja 151. Nimi prometium johtuu kreikkalaisen mytologian titaani Prometheuksesta. Alkuaineelle on ehdotettu myös nimityksiä cyclonium, illiniumPieni tietosanakirja, Otava, 1950, kokonaan uudistettu laitosSeppänen, Tiihonen, Kervinen, Korpela, Mustonen, Haavisto, Soininen & Varho: MAOL- taulukotTainio, Huhtala & Uimonen: Combi-tietosanakirja 7Cannelin, Hirvensalo & Hedlund: Suomi-Ruotsi-suursanakirjaTieteen kuvalehti 9/1991Kivinen & Mäkitie: Kemia ja clintonium. Jo 1920-luvulla kaksi tutkija­ryhmää väitti löytäneensä alku­ainetta numero 61 eräistä harvinaisia maa­metalleja sisältävistä mineraaleista. Heidän väitteensä on kuitenkin osoitettu virheellisiksi. Lyhytikäisyytensä vuoksi prometium ei olisikaan voinut säilyä Maan muodostumisen ajoilta nyky­aikaan saakka. Sen sijaan prometiumia saattaa kyllä esiintyä, joskin äärimmäisen pieninä pitoisuuksina, hajoamistuotteena uraania sisältävissä mineraaleissa. Sen eristäminen olisi käytännössä mahdotonta, mutta lähettämänsä säteilyn perusteella äärimmäisen pienetkin pitoisuudet ovat tunnistettavissa. Vuonna 1964 professori Olavi Erämetsä väittikin löytäneensä hiven­määrän prometiumia Kuolan niemimaan apatiitista. Pm-149:ää syntyy ydinreaktoreissa U-235:n fissiotuotteiden hajoamisen kautta. Reaktoreissa syntyvän Pm-149:n puoliintumisaika on 53 tuntia, ja se hajoaa beetahajoamisella. Pm-149:n hajoamisen tuloksena syntyy Sm-149:ää, joka on merkittävä neutronimyrkky suuren absorptiovaikutusalansa vuoksi. Prometiumia käytetään beetasäteilyn lähteenä paksuusmittareissa, atomiparistoissa muun muassa kelloissa ja sydämentahdistimissa sekä itsehohtavissa väreissä. == Lähteet == == Aiheesta muualla == * Periodictable: Technical data for Promethium * Webmineral: Promethium (Pm) * Mindat: The Mineralogy of Promethium * * The Royal Society of Chemistry (RSC): Promethium * PeriodicTable: Promethium (Pm) * PubChem: Promethium Luokka:Alkuaineet